CELEX: C2005/106/14
Language: el
Date: 2005-04-30 00:00:00
Title: Απόφαση του Δικαστηρίου (έκτο τμήμα), της 3ης Μαρτίου 2005, στην υπόθεση C-499/03 P: Peter Biegi Nahrungsmittel GmbH και Commonfood Handelsgesellschaft für Agrar-Produkte mbH κατά Επιτροπής των Ευρωπαϊκών Κοινοτήτων (Αίτηση αναιρέσεως — Κοινό δασμολόγιο — Εκ των υστέρων είσπραξη εισαγωγικών δασμών — Μη είσπραξη — Προϋποθέσεις — Άρθρο 220, παράγραφος 2, στοιχείο β', του κανονισμού (ΕΟΚ) 2913/92 — Σφάλμα των τελωνειακών αρχών — Σφάλμα δυνάμενο να εντοπιστεί — Συνδυασμένη ονοματολογία — Ενδείξεις — Περιεχόμενο)

30.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/8
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 3ης Μαρτίου 2005
   στην υπόθεση C-499/03 P: Peter Biegi Nahrungsmittel GmbH και Commonfood Handelsgesellschaft für Agrar-Produkte mbH κατά Επιτροπής των Ευρωπαϊκών Κοινοτήτων (1)
   
   (Αίτηση αναιρέσεως - Κοινό δασμολόγιο - Εκ των υστέρων είσπραξη εισαγωγικών δασμών - Μη είσπραξη - Προϋποθέσεις - Άρθρο 220, παράγραφος 2, στοιχείο β', του κανονισμού (ΕΟΚ) 2913/92 - Σφάλμα των τελωνειακών αρχών - Σφάλμα δυνάμενο να εντοπιστεί - Συνδυασμένη ονοματολογία - Ενδείξεις - Περιεχόμενο)
   (2005/C 106/14)
   Γλώσσα διαδικασίας: η γερμανική
   Στην υπόθεση C-499/03 P, με αντικείμενο αίτηση αναιρέσεως δυνάμει του άρθρου 56 του Οργανισμού του Δικαστηρίου, η οποία ασκήθηκε στις 25 Νοεμβρίου 2003, Peter Biegi Nahrungsmittel GmbH, με έδρα τη Φρανκφούρτη επί του Μάιν (Γερμανία), Commonfood Handelsgesellschaft für Agrar-Produkte mbH, με έδρα το Langen (Γερμανία) (δικηγόροι: K. Landry και L. Harings), όπου ο έτερος διάδικος είναι η Επιτροπή των Ευρωπαϊκών Κοινοτήτων (εκπρόσωποι: X. Lewis και J. Schieferer), το Δικαστήριο (έκτο τμήμα), συγκείμενο από τους A. Borg Barthet, πρόεδρο τμήματος, J.-P. Puissochet και J. Malenovský (εισηγητή), δικαστές, γενικός εισαγγελέας: L. A. Geelhoed, γραμματέας: R. Grass, εξέδωσε στις 3 Μαρτίου 2005 απόφαση με το ακόλουθο διατακτικό:
   
               1)
            
            
               Αναιρεί την απόφαση του Πρωτοδικείου των Ευρωπαϊκών Κοινοτήτων, της 17ης Σεπτεμβρίου 2003, T309/01 και T239/02, Biegi Nahrungsmittel και Commonfood κατά Επιτροπής.
            
         
               2)
            
            
               Ακυρώνει την απόφαση C (2001) 2533 της Επιτροπής, της 14ης Αυγούστου 2001 (REC 4/00), στο μέτρο που διατάσσει την εκ των υστέρων βεβαίωση των οφειλόμενων από την Peter Biegi Nahrungsmittel GmbH εισαγωγικών δασμών ύψους 218 605,64 DEM.
            
         
               3)
            
            
               Ακυρώνει την απόφαση C (2002) 857 της Επιτροπής, της 5ης Μαρτίου 2002 (REC 4/01), με την οποία διατάσσεται η εκ των υστέρων βεβαίωση των οφειλομένων από την Commonfood Handelsgesellschaft für Agrar-Produkte mbH εισαγωγικών δασμών ύψους 222 116,06 DEM.
            
         
               4)
            
            
               Καταδικάζει την Επιτροπή των Ευρωπαϊκών Κοινοτήτων στα δικαστικά έξοδα.
            
         
      (1)  ΕΕ C 21 της 24.1.2004.